Document ID: /roh_data/filtered/fineweb-2-filterrobots_roh.jsonl.gz/51509

Amt für Berufsbildung
Uffizi per la furmaziun professiunala
Ufficio della formazione professionale
Referendaria furmaziun professiunala e sport da prestaziunQuaderstrasse 227001 Cuiratel +41 81 257 27 <email-pii>
Lieu ed adressa
Vossas persunas da contact
Documentaziun
Annunzia online
Emprima interrogaziun
Il post spezialisà Furmaziun professiunala e sport da prestaziun sustegna giuvenils che vulan far – sper la furmaziun fundamentala professiunala – ina carriera sco sportista u sportist da prestaziun. Plinavant è el l'instanza da contact per talents da sport, per geniturs e per manaschis d'emprendissadi.
La purschida sa drizza a scolaras e scolars dal stgalim superiur, da las classas da talents e da las soluziuns transitoricas sco er a tut ils giuvenils che
• vulan accordar lur finamiras professiunalas cun las pretensiuns individualas dal sport;
• tschertgan ina plazza d'emprendissadi adattada.
• sustegna la tschertga da fufragnadis e da plazzas d'emprendissadi flexiblas;
• intermediescha adressas da manaschis d'emprendissadi che sustegnan il sport da prestaziun;
• gida ad elavurar ina cunvegna en scrit tranter il manaschi d'emprendissadi e l'emprendista sportiva u l'emprendist sportiv;
• porscha sustegn en cas da problems durant il temp d'emprendissadi;
• trametta vinavant dumondas a las persunas da contact cumpetentas.
La cussegliaziun è gratuita per giuvenils che n'han betg anc terminà lur emprima scolaziun u betg anc cumplenì 20 onns.
Dumondas davart il sport da prestaziun e la furmaziun professiunala? Nus faschain cussegliaziuns al lieu, respundain Vossas dumondas per e-mail e purschain cussegliaziuns curtas al telefon.
Tar il post spezialisà Furmaziun professiunala e sport da prestaziun pon manaschis che han plaschair da scolar atletas giuvnas ed atlets giuvens, sa registrar en in pool da plazzas d'emprendissadi.
Cun ils talents da sport resp. cun la represchentanza legala sclereschan ils manaschis d'emprendissadi las dumondas las pli impurtantas areguard l'emprendissadi ed il sport da prestaziun (p.ex. dis da lavur supplementars pajads u betg pajads) e fixeschan quests puncts en ina cunvegna individuala.